Hoc autem nos omnes prefate ecclesie canonici volumus notum fieri omnibus, quod Hugonem et Odonem Duces et predecessores vel heredes eorum qui hanc terram aliquando injuste tenuerant, postea nobis vel Molismensi ecclesie reddiderunt quantum possumus et scimus et absolvimus et ut ab ista culpa purgentur, fideliter obtamus, sicut expedit eos qui culpam suam cognoscunt et emendant. Nos autem qui adhuc eam injuste tenent nisi resipuerint et recognoverint in culpa excommunicationis relinquimus secundum scripta canonum et auctoritatem sancte ecclesie. Deo autem hanc cartulam per cyrografum incisam indicavimus in duas partes dividi, et tam archiepiscopi Bituricensis Leodegarii, quam Lingonensis episcopi Roberti, sigillo signari quatinus si Molismensis ecclesiam ecclesie de Salis aliquam injuriam de censu suo fecerit, per Lingonensem episcopum corrigatur. Similiter si quid canonici contra Molismenses de hac re deliquerint, per Bituricensem archiepiscopum emendetur. Hujus ergo conventionis fuerunt auctores et laudatores canonici sancte Marie de Salis. Dominus quoque Robertus primus abbas Molismensis cum suis fratribus quorum nomina subscripsimus: Hato de Riciaco, Rotbertus de Platenato, item Robertus de Sparnaco. Nomina canonicorum sunt hec: Giraudus Gaufredus de Sancto Laurentio. Item Gaufredus de Herbeone, Johannes presbiter, Ilderius sacerdos, Ottrannus, Fraco, Petrus Cenomannensis, Paganus. Ex utraque parte fuerunt canonici Sancti Stephani medii et testes: Araudus de Briora, Arnulfus, Burcardus, Gimo de Porta, Mainardus cappellanus, Petrus Aiacensis. Nomina quoque monachorum Molismensium qui hoc fieri decreverunt vel factum laudaverunt sunt hec: Hato prior, Girbaudus subprior, Galterus cantor, Lescelinus camerarius, Hugo secretarius. Facta sunt apud Bituricas hec VII idarum julii, anno ab incarnatione domini millesimo centesimo secundo, presidente romane sedi apostolice domino Papa Paschali; apud Bituricas Leodegario archiepiscopo; Lingonensem ecclesiam Roberto regente episcopo; in Francia regnante Philippo rege, et filio ejus Ludovico; Hatone dictante; Francone scribente; per omnia autem imperante domino nostro Jhesu Christo.